Արտաքին քաղաքականությունում ինքնիշխանության պահպանման մոտեցումը առկա էր նաև ռուսական «Կոմերսանտ»-իննորանշանակ արտգործնախարարի տված հարցազրույցում։ «Հայաստանի նոր կառավարությունը չի ասում, թե համաձայն է Ռուսաստանի հետ բոլոր հարցերում, սակայն մենք ունակ ենք միմյանց հետ աշխատել, մերձեցնել դիրքորոշումները, պայմանավորվել ու գնալ առաջ»,- հայտարարել էր արտգործնախարար Զոհրաբ Մնացականյանը հունիսի 8-ին Մոսկվայում։ Միաժամանակ նա նաև ՀՀ-ՌԴ հարաբերությունները դաշնակցային էր անվանել և կարևորել էր ԵԱՏՄ-ն որպես մեխանիզմ, որը ՀՀ-ին դուրս է բերում մեծ շուկաներ։ ՀՀ նորանշանակ արտգործնախարարի խոսքերը վկայում են այն մասին, որ Հայաստանը չի պատրաստվում երես թեքել Ռուսաստանից, սակայն և նախինի պես չի փակելու աչքերը ՀՀ-ՌԴ հարաբերություններում առկա խնդիրների վրա։